Diari Oficial de la Generalitat Valenciana


Sumari del DOGV 1955, del 02-02-1993 (1993/827053)

RESOLUCIÓ de 14 de gener de 1993, del Secretari General de la Conselleria de Cultura, Educació i Ciència, per la qual classifica i se n'inscriu en el Registre de Fundacions la Fundación para la Formación, Estudios y Convivencia Profesor Manuel Broseta.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1955

Data del DOGV
:   02-02-1993

Secció del DOGV
:   ALTRES DISPOSICIONS

Número del document
:   1993/827053


Data del document
:   14-01-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 14 de gener de 1993, del Secretari General de la Conselleria de Cultura, Educació i Ciència, per la qual classifica i se n'inscriu en el Registre de Fundacions la Fundación para la Formación, Estudios y Convivencia Profesor Manuel Broseta.  
Vist l?expedient incoat a instància del Sr. Luis Espinosa Fernández, Secretari General de la Fundación para la Formación, Estudios y Convivencia Profesor Manuel Broseta, de València, que actua en nom i representació d'aquesta, en el qual sol·licita el reconeixement, classificació i inscripció de l?entitat esmentada en el Registre de Fundacions de la Conselleria de Cultura, Educació i Ciència, i  
Vist  
1. Que en virtut de la carta fundacional, atorgada en l?escriptura pública autoritzada pel notari de València, Sr. Vicente L. Simó Santonja, amb data 16 de juliol de 1992, amb núm. 2033 de protocol, rectificada per una altra, amb data 3 de desembre del mateix any, autoritzada pel notari esmentat, amb número 3256 de protocol, va quedar constituïda la Fundación para la Formación, Estudios y Convivencia Profesor Manuel Broseta, de València, els fundadors de la qual són la Generalitat Valenciana; els ajuntaments de València i de Castelló; les cambres oficials de Comerç, Indústria i Navegació de València, Alacant i Castelló; la Fira Mostrari Internacional de València; l?Il·lustre Col·legi d'Advocats de València; la Revista General de Derecho; la Confederación Empresarial de la Província de Alicante; la Asociación Valenciana de Empresarios; la Confederación Empresarial Valenciana; la Confederación de Empresarios de Castellón, i les companyies mercantils Mercadona, SA; Unión Naval de Levante, SA; El Corte Inglés, SA; Centros Comerciales Continente, SA; Lladró Sociedad Anónima; Luis Batalla, SA (Lubasa), i Electrònic Tràfic, SA (ETRA), les sengles declaracions de voluntat fundacional dels quals consten fefaentment a l?expedient d'inscripció del qual es tracta.  
2. Que de l?esperit i la lletra de la mateixa voluntat fundacional, de la programació d'activitats que hi ha a l?expedient assenyalat, i també dels articles 5 i 31 dels estatuts de l?entitat la inscripció de la qual se sol·licita, es desprèn que l?objecte i la finalitat n'és fomentar, desenvolupar i difondre els valors de llibertat, igualtat, justícia, convivència, respecte i pluralisme ideològic, mitjançant actuacions educatives i formatives que incidesquen en el camp de les ciències socials i especialment en els àmbits econòmic, social i jurídic, reprenent i fent homenatge a la figura del professor Manuel Broseta, i amb aquesta finalitat la fundació queda estructurada funcionalment en tres seccions de treball, la de Formació, la d'Estudis i Investigacions i la de Convivència Cívica i Social.  
3. Que el domicili de la fundació s'estableix a la ciutat de València, carrer Músic Peydró, número 36, i se'n preveu la possibilitat de trasllat per decisió del patronat, amb comunicació al protectorat, d'acorda tot això, amb l'article 3 dels estatuts fundacionals.  
4. Que la dotació inicial, aportada pels fundadors i consignada en la carta fundacional i en l'article 14 dels estatuts, puja a un total de cinquanta milions (21.571.397) de pessetes, materialitzada en efectiu metàl·lic i dipositada a nom de la fundació en entitat financera, i que, al seu tom, els fundadors han efectuat una aportació d'altres cinquanta milions de pessetes com a ingressos, ajudes o subvencions a l'explotació, en el sentit de l'article 9, paràgraf tercer, estatutari, per tal de dotar de major maniobrabilitat i eficàcia a la fundació durant els dos primers anys de la seua existència.  
5. Que el patronat, òrgan de govern, administració i representació de la fundació, al qual corresponen les facultats previstes en l'article 19 dels estatuts, queda integrat inicialment pel membres següents, d'acord amb la carta fundacional en aplicació de l'article 20 estatutari:  
a) Presidenta: Sra. María del Auxilio Soledad Bacharach de Valera.  
b) Secretari: Sr Luis Espinosa Fernández.  
c) Vocals representants de les entitats fundadores:  
- Sr. Antoni Birlanga Casanova, per la Generalitat Valenciana.  
- Sra. Maria- Rita Barberà Nolla, per l'Ajuntament de València.  
- Sr. José- Luis Gimeno Ferrer, per l'Ajuntament de Castelló.  
- Sr. José- Enrique Silla Criado, per la Cambra Oficial de Comerç, Indústria i Navegació de València.  
- Sr. Luis- Bernardo Díaz Alperi, per la Cambra Oficial de Comerç, Indústria i Navegació d'Alacant.  
- Sr. Salvador Martí Huguet, per la Cambra Oficial de Comerç, Indústria i Navegació de Castelló.  
- Sr. Ramón Cerdà Garrido, per la Fira Mostrari Internacional de València.  
- Sr. Domingo De Guzmàn Guía Calvo, per l'Il·lustre Col·legi d'Advocats de València.  
- Sr. Augusto Vicente Almela, per la Revista General de Derecho.  
- Sr. Isidro- Luis Martín Roldán, per la Confederación Empresarial de la Província de Alicante.  
- Sr Federico Fèlix Real, per la Asociación Valenciana de Empresarios.  
- Sr. José- María Jiménez de la Iglesia Santonja, per la Confederación Empresarial Valenciana.  
- Sr. Juan- José Roig Alfonso, per la companyia Mercadona, SA.  
- Sr. Fernando Abril Martorell, per la companyia Unión Naval de Levante, SA.  
- Sr. Pedro- Isidro Miquel Monfort, per la companyia El Corte Inglés, SA.  
- Sr. Alfonso- Enrique Merry del Val Gracie, per la companyia Centros Comerciales Continente, SA.  
- Sr. José Lladró Dolz, per la companyia Lladró, Sociedad Anònima.  
- Sr. Luis Batalla Romero, per la companyia Luis Batalla, SA (Lubasa).  
- Sr. José Balaguer Cervera, per la companyia Electrònic Tràfic, SA (ETRA)  
- Sr. José Roca Vallés, per la Confederación de Empresarios de Castellón.  
b) Vocals no fundadors:  
- Sr. Manuel- Andrés Broseta Dupré, en representació de la família Broseta.  
- Sr. Vicente Garrido Mayol, en representació de la Asociación de Amigos de la Fundación para la Formación, Estudios y Convivencia Profesor Manuel Broseta.  
6. Que s'ha acreditat suficientment l'acceptació dels càrrecs per part dels patrons que es fan constar en el vist anterior.  
7. Que per a l'inici de les seues activitats, la fundació requereix de l'adequació i del muntatge de les instal·lacions en què desplegarà aquelles, per la qual cosa ha presentat el programa d'actuació amb les inversions de primer establiment que s'han de realitzar, l'estudi econòmic de viabilitat i el pressupost extraordinari a l'efecte.  
Atès  
1. Que és competent aquesta Conselleria de Cultura, Educació i Ciència per a resoldre l'expedient, en virtut de les atribucions que té conferides pels decrets de la Presidència de la Generalitat Valenciana 108/1983, de 15 de setembre; 171/1983, de 29 de desembre, i 4/1986, de 27 de febrer, en relació, respectivament, amb els reials decrets 2093/1983, de 28 de juliol; 3066/1983, de 13 d'octubre, i 2633/1985, de 20 de novembre.  
2. Que l'expedient ha estat promogut per part legitimada per a això, que s'han aportat els documents essencials exigits pels articles 22, 23, 40 i 84 del vigent Reglament de les Fundacions Culturals Privades i Entitats Anàlogues, aprovat per Decret número 2930/1972, de 21 de juliol, i que s'ha acreditat suficientment l'interès general perseguit per la fundació, en aplicació dels articles 34, de la Constitució espanyola, i 83, en relació amb el 1r, del reglament esmentat.  
3. Que, d'acord amb l'article 34 de la Constitució Espanyola, el dret de fundació només pot limitar-se o restringir-se mentre no se n'efecte el contingut essencial, bàsicament determinat per l'adscripció permanent d'un patrimoni a la consecució de fins d'interès general, per la qual cosa, en donar-se aquests requisits en les normes estatutàries fundacionals, no s'ha d'impedir la regular constitució de la fundació, entenent, per tant, que possibles vicis, obscuritats, irregularitats o contravencions que no invaliden aqueix contingut essencial, abans que produir una sanció dràstica de no inscripció, determinaran que es tinguen per no posades aquelles disposicions que pogueren contravenir els preceptes reglamentaris continguts en el Decret 2930/1972, de 21 de juliol, regulador d'aquestes institucions, tot això d'acord amb l?esperit que es deriva de l'article 3.1 del reglament de fundacions ressenyat i de la disposició addicional I dels mateixos estatuts de l?entitat que s'inscriu.  
4. Que els estatuts de la fundació, que consten de 42 articles, agrupats sota sis epígrafs o capítols, i 2 disposicions addicionals, no presenten cap contravenció jurídica que determine la no inscripció segons el que estableix l'anterior atès.  
5. Que s'han complit les exigències dels articles 6.6 i 26 del reglament esmentat, ja que les acceptacions dels càrrecs dels patrons s'han instrumentat en escriptura pública o en document les signatures del qual han estat legitimades, i s'ha dipositat la dotació a nom de la fundació en establiment bancari, respectivament.  
6. Que de la voluntat fundacional, de l'escriptura constitutiva, dels estatuts de la fundació i de la programació que hi ha en l'expedient, es desprèn que l'entitat ací esmentada és subsumible en els números 2,3 i 4 de l'article 2n del reglament abans esmentat, i n'és per això procedent la classificació com a fundació cultural privada de finançament, servei i promoció.  
Vistos els articles 103.4 i 104.10 del Reglament de Fundacions Culturals Privades i Entitats Anàlogues, aprovat per Decret 2930/1972, de 21 de juliol, i els altres d'aplicació legal i pertinent, i fent ús de les facultats delegades per l?Ordre de 7 d'octubre de 1987, de la Conselleria de Cultura, Educació i Ciència, resolc:  
Primer  
Classificar la Fundación para la Formación, Estudios y Convivència Profesor Manuel Broseta, com a fundació cultural privada de finançament, servei i promoció.  
Segon  
Ordenar-ne la inscripció en el Registre de Fundacions de la Conselleria de Cultura, Educació i Ciència de la Generalitat Valenciana.  
Tercer  
Confiar el govern de la fundació que s'inscriu al patronat integrat per les persones a qui legalment correspon i que inicialment són les designades en el cinquè vist d'aquesta resolució.  
Quart  
Aprovar els estatuts de la fundació.  
Cinquè  
Aprovar i inscriure en el Registre de Fundacions de la Conselleria de Cultura, Educació i Ciència el programa d'actuació amb les inversions de primer establiment que ha de realitzar la fundació per a l?inici de les seues activitats, l?estudi econòmic que n'acredita la viabilitat, i també el pressupost extraordinari corresponent.  
València, 14 de gener de 1993.- El Secretari General: Antoni Sarrià i Morell.